Christiana Figueres

Karen Christiana Figueres Olsen (født 7. august 1956 i San José i Costa Rica) er FNs klimasjef, det vil si leder for sekretariatet som følger opp FNs klimakonvensjon.

Biografi
Hun er datter av tidligere president i Costa Rica José Figueres Ferrer og Karen Olsen Beck. Hennes bror José María Figueres Olsen har også vært president. Selv studerte hun på Swarthmore College i USA, hvor hun tok eksamen i 1979, og på London School of Economics, hvor hun fikk en mastergrad i antropologi i 1981. 

Fra 1982 jobbet hun på landets ambassade i Bonn i Vest-Tyskland i fem år før hun flyttet tilbake til Costa Rica til jobber i administrasjonen der. Fra 1989 til 1994 bodde familien i USA, hvor hun benyttet anledningen til videre studier før hun i 1994 fikk jobb med å promotere fornybar energi i OAS. Fra 1995 var hun Costa Ricas forhandler i klimaforhandlingene, og fra 2010 ble hun utnevnt til leder etter Yvo de Boer.

 Heder 
 Forbundsrepublikken Tysklands fortjenstorden

 Referanser 

 Kilder 
 Omtale og intervju i Aftenposten 15. oktober 2015 side 7
 Kort biografi på hennes hjemmeside

Kategori:Personer fra San José i Costa Rica
Kategori:Costaricanske politikere
Kategori:Personer tilknyttet FN
Kategori:Alumni fra London School of Economics
Kategori:Costaricanske diplomater
Kategori:Forbundsrepublikken Tysklands fortjenstorden
Kategori:Fødsler i 1956